
ANUNŢURI 


* Vineri a fost zi de prăznuire şi mare bucurie pentru ob- 
ştea noastră şi pentru toţi cei care au fost atinși de sfinţe- 
nia Părintelui Arsenie Boca, împlinindu-se 113 
ani de la naşterea sa. 


* Astăzi îi însoţim cu rugăciunea pe fraţii noştri Marius 
şi Gabriela-Mădălina (învăţătoare la şcoala Sf. Nico- 
lae), care păşesc pe drumul căsătoriei. 


+ Acoperământul Maicii Domnului este hramul 
mănăstirii Băița, unde au aflat loc de mântuire şi re- 
tragere o parte din maicile obştii noastre. Ieri şi azi este 
mare sărbătoare în acel loc binecuvântat. 


* Micii „basarabeni” de la Şcoala Sf. Nicolae, care îl au 
ca ocrotitor pe Sf. Neagoe Basarab, au cinstit prăznuirea 
sa prin cuminţenia din timpul Sf. Liturghii şi cântările 
frumos interpretate, care au impresionat pe slujitorii de 
la biserica din Aradul Nou (foto). 


ŞTIRI 


+ La cererea PS Timotei, episcopul românilor din Spania, biserica catoli- 
că de acolo a dăruit Episcopului Ortodox un fragment din moaştele 
Sf. Mc. Tecla, ocrotitoarea oraşului Tarragona. Odorul va fi păstrat la 
Parohia Ortodoxă Română Sabadell, Spania, pusă şi ea sub ocrotirea 
sfintei. (sursa: basilica.ro) 


+ La jumătatea lunii septembrie, în Georgia a avut loc o conferinţă in- 
ternaţională despre sfinţii contemporani, cu participarea mai 
multor teologi şi credincioşi care i-au cuoscut sau le-au fost ucenici. 
Printre personalităţile despre care s-a vorbit se numprp şi Pr. Gheorghe 
Calciu-Dumitreasa. (sursa: orthodoxchristian.com) 

“furnat de zălalorie -- 


ne recomandă 


Neofit Cretanul _ 
JURNAL DE CALATORIE 


Jurnalul vizitelor canonice ale mitropolitului Neofit Cretanul, o frescă a stării Bisericii 
şi a Ţării Româneşti din jumătatea secolului al XVIII-lea, dincolo de bogăţia şi inedi- . _ 
tul informaţiilor, dar şi de dulceaţa exprimării literare, reprezintă un izvor de cunoaş- 
tere şi o călătorie duhovnicească, fapt pentru care recomandăm cu căldură această 
lucrare ca pe o lectură agreabilă în care cititorul îl însoţeşte imaginar pe autor 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.104.372. Mulţumim tuturor pentru rugăciuni şi ajutor! 

Numărul 31 (CXLIV) 
Sfinţii săptămânii 


D 1- DUMINICA A 19-A DUPĂ 
RUSALII (Predica de pe munte - 
iubirea vrăjmaşilor); Acoperă- 
mântul Maicii Domnului; Sf. 
Ap. Anania; Sf. Cuv. Roman Me- 
lodul; Sf. Cuv. Ioan Cucuzel; Sf. 
Cuv. Iosif și Chiriac de la Biseri- 
cani; Sf. Mirian şi Nana, regii 
Georgiei 


L 2 - Sf. Sf. Me. Ciprian; Sf. Mc. 
Iustina; Sf. Cuv. Andrei cel ne- 
bun pentru Hristos 


M 3 - Sf. Sf. Me. Dionisie Areo- 
pagitul 


Mi 4 - Sf. Sf. Mc. Ierotei; Sf. 
Cuv. Ammun de la Pateric 
Mărturisitor Pr. Dumitru Stăniloae 
(1993) 


J 5 - Sf. Mc. Haritina şi Mamel- 
ta; Sf. Cuv. Daniil şi Misail de la 
Turnu 


V 6 - Sf. Apostol Toma; Prăznui- 
rea icoanei Maicii Domnului 
„Odighitria” de la Xenofont 
Mărturisitoarea Elisabeta Rizea 
(2003) 


S 7 - Sf. Mari Mc. Serghie şi Vah 


Foaie ortodoxă I-L pentru suflet 


ră. 

Denis de Rougemont 


CU DIAVOLUL 


G G În mintea strâmbă şi lucrul drept se strâmbă. 


Părintele Arsenie Boca 


Aceste rânduri sunt găsite într-o carte mai veche, în contextul noului 
scandal al societăţii noastre: filmul denigrator la adresa Părintelui 
Arsenie Boca. Le cităm aici ca pe un îndemn pentru întrebările tot mai 
multe care apar în epoca post-modernă în care trăim. 


„Nu răspunde nebunului după nebunia lui, ca să nu te ase- 
meni şi tu cu el. 

Răspunde nebunului după nebunia lui, ca să nu 
se creadă înţelept în ochii lui.” 


Astfel, autorul Pildelor lui Solomon (Pilde 26, 4-5) expri- 
mă paradoxul luptei contra răului în general, fie că e vor- 
ba de rezistenţa unui suflet față de diavol sau de războiul 
democraţiilor împotriva dictaturilor totalitare. 


Dacă îi opuneţi diavolului viclenia, subtilitatea, ironia şi 
inteligenţa rece, riscaţi să deveniți răi, cu alte cuvinte, cu 
cât veţi căuta mai mult să fiţi puternici în felul diavolu- 
lui, cu atât îi veţi da mai multe avantaje, țelul său fiind să 
vă facă asemenea lui. Dar, dacă nu o faceţi, veţi pierde 
jocul, răul va triumfa şi el se va da drept bine. Atunci, 
totul ar fi pierdut. 


Soluţia este să se răspundă nebunului în acelaşi timp 
după nebunia lui şi după înţelepciunea pe care o risipeş- 
te. Căci astfel nebunul nu va mai trece drept înţelept; şi 
noi, noi nu vom deveni nebuni. 


Versuri 


Străinul mamei, 


vino-acasă! 


Liliana Burac 


Te-ai dus, copilul meu, te-ai dus... la curţi străine, spre 
apus... 

Erai şi tânăr şi frumos, iar braţul îţi era vânjos, 

Ai spus că stai numai un an, să stângi şi tu un gologan, 
Și de-o fi bine, doi sau trei să-ţi faci o casă... nu bordei. 


Noi te-am lăsat, n-am zis nimic... ce să fi zis, nu erai mic, 
Aveai o viaţă înainte, aveai putere, aveai minte, 

Îţi era gândul la avere, credeai că ştii ce e durere 

Și că mai rău decât aici... pe nicăieri n-ai cum s-o duci. 


La noi erau de toate-n curte... dar nu erau parale multe... 
Aveai şi după ce bea apă, aveai şi coas-aveai şi sapă, 
Pământ cât să îţi prisosească şi vite cât să-l dovedească, 
Și dacă te-ai fi mulțumit, puţinul... nu ţi-ar fi lipsit. 


Credeai că-n lumea asta largă... stau câinii cu colaci-n 
coadă... 

Şi că te-aşteaptă drept pe tine ca să-i culegi, că n-are ci- 
ne, 

Credeai că-n lumea asta mare nu-i muncă mai istovitoa- 
re 

Decât aceea de ogor, dar... nu ştiai ce-nseamnă dor. 


Trecut-au ani şi ani de chin... tu, tot departe, tot străin... 
Mă uit la casa ta... palat... dar locul nu ţi-ai mai aflat, 
Ţi-ai pus de toate cele-n ea, dar n-are cine-o descuia, 
Iar împrejur cresc bălării, că noi nu mai putem... doar 
ştii. 


La ce folos aşa o casă... că nu-ţi stă nimenea la masă... 
Ai fi văzut tu lumea toată, dar n-are cine-ţi spune tată, 

Soluţia este să i se reziste diavolului prin şiretenie şi prin 
subtilitate, prin ironie şi prin inteligenţă rece şi, în ace- 
laşi timp, prin toate armele credinţei, ale speranţei şi 
ale iubirii creştine, cărora el le ignoră puterea. Căci astfel 
noi nu vom mai fi înfrânți, iar cele trei mari Virtuţi vor 
şti să ne apere de abuzul virtuţilor mărunte, prin care 
diavolul ne-ar putea servi. 


Lumea este plină de demoni, ei bântuie cu milioanele, şi 
noi nu vom putea reuşi să-i izgonim. Însă, în realitate, 
demonul nu poate fi exorcizat decât în tine în- 
suţi. Diogene căuta un om, cu lanterna în mână. Nu mă 
mir că nu l-a găsit. Adevăratul mijloc de a găsi un om 
este de a deveni tu însuţi unul. 


Fiecare om, trăind o viaţă cât mai responsabilă este o 
înfrângere pentru diavol, încă de acum, şi pentru tirani 
de asemenea: o înfrângere absolută şi fără recurs, un 
element prim de ordine nepieritoare. 


Ca mâine clopotu-o să sune şi nici tu n-o să ai cui spune, 
Că viaţa noastră-i fân de coasă... străinul mamii, vino- 
acasă! 


De-acuma tâmplele-ţi sunt ninse... privirile de doruri 
stinse... 

C-ai pus, cu mintea de fecior, carul în faţa boilor, 
Şi-ai tras cu sufletul în jug, dar banii-n veci nu mai 
ajung, 

Timpul îşi cerne clipa, mut şi ce-ai pierdut... e bun 
pierdut. 


Era altfel pe vremea noastră... făceam copchiii ş-apoi 
casă, 

Munceam alături de părinţi, până îi petreceam la sfinţi 
Ne-nconjuram cu cât aveam și la nevoie ne-ajutam, 

Că eram mulţi, copilul meu... tu-l ai numai pe Dumne- 
zeu. 


Poate că-i greu pe glia noastră... dar pâinea la străini e 
aspră... 

Nici munca nu e mai puţină, că nu mai ştii ce e hodină, 
Nu ştie nimeni ce te doare, când dorul stă să te doboare, 
Poate ai buzunare pline, dar... sufletul e gol în tine. 


Ai vrut o casă, iaca, ai... de-acuma vino-n ea să stai... 
Îngenunchează la icoane şi spune: Mulţumescu-Ţi 
Doamne, 

Că-s încă treaz şi sănătos, că M-ai întors de unde-am 
fost, 

De-acuma fă-mă să-mi tihnească... ce-am adunat să-mi 
folosească!“ 

GRĂUNTELE 


Uneori, când cerul este acoperit cu 
nori grei, parcă supăraţi pe toţi şi 
toate, soarele strecoară un grăunte 
de lumină, ca şi când fereastra ceru- 
lui s-a limpezit prin 
atingerea unei mâini 
generoase. Ca şi când 
un gest nobil înlătură, 
măcar pentru o clipă, 
tristeţea ce copleşeşte o 
inimă. Acel mic grăun- 
te de bunătate, de lu- 
mină îşi înrădăcinează 
frumuseţea şi dă naşte- 
re unei proaspete nă- 
dejdi prin care se va 
birui furtuna. 


Printre oamenii pe care 
-i întâlnim pe parcur- 
sul unei zile, a unei 
săptămâni sau de-a 
lungul vieţii noastre se 
găsesc atât dintre cei 
care doar poartă gră- 
untele de lumină, cât şi dintre cei 
care îl şi dăruiesc. 


Cu cât dăruim, cu atât se înmulțește 
bucuria inimii şi se înfrumuseţează 
chipul bunătăţii din noi. Iar chipul 
se înnoieşte în vederea creşterii în- 
tru asemănare Chipului, a Celui care 
este Lumina lumii. 


Admirând icoanele realizate prin 
tehnica mozaicului mi-am dat seama 
de frumuseţea ţeserii multitudinii de 
feţe, într-un întreg frumos şi lumi- 
nos. Diversitatea culorilor, a tonuri- 
lor şi trecerea de la o imagine, la cea 
imediat următoare, cred că ar putea 
oglindi modul în care se prezintă 
oamenii cu dor după desăvârşire. Cu 
siguranţă, unii vor fi oferind alterna- 
tive la căutarea adevărului. Totuşi, 
pentru a nu irosi resursele atât de 
preţioase ale omului, oricum mărgi- 
nit, cel mai chibzuit demers ar fi să 
caute Calea, Adevărul şi Viaţa. Calea 
cea una. 


de lumină 


Din păcate, lumea noastră postmo- 
dernă, guvernată mai recent de au- 
toproclamata corectitudine politică 
şi de pseudocultura ”woke” tinde să 


regreseze spre comportamente ata- 
vice. Atât de blamatele tipare ale 
socialismului şi comunismului se 
pare că revin în veşminte actualiza- 
te. Cu toate că până mai ieri se pro- 
povăduiau principiile unităţii în di- 
versitate, totuşi se întăresc tot mai 
mult vocile profeților "legii forței”. 
Probabil cine nu va adera la "noua 
ordine” va fi etichetat, stigmatizat şi 
eliminat din ecuaţia vieţii publice. 


Perioada nu prea îndepărtată a cri- 
zei sanitare a fost asemenea unei 
perioade de clarificare, de etalare a 
cărților pe masă, de demascare a 
celor mai ascunse feţe ale fiinţei 
omeneşti. Conform unei ziceri din 
popor, care afirmă că pepenii sunt 
păziţi de frică, tot aşa numeroşi se- 
meni au căzut pradă sentimentului 
de teamă. S-au parcurs chiar situaţii 
în care s-a recurs la hărțuire, ame- 
ninţare cu încetarea raporturilor de 
muncă pe considerentul unei pseu- 
dolegiferări, care însă nu s-a arătat. 


Corina-Emilia 


Energiile benefice au constituit o 
forţă net superioară şi au învins 
energiile de laborator. Acea frică de- 
a pierde cele materiale deseori întu- 
neca minţi de altfel lu- 
minate. Singurul echili- 
bru şi ancoră spre păs- 
trarea verticalităţii se 
sălăşluia în rămânerea 
pe cale, urmând Calea; 
hrănirea minţii cu ade- 
văruri din Adevăr; trăi- 
rea vieţii nu numai pen- 
tru acest prezent telu- 
ric, ci pentru şi prin 
Viaţă. Improprierea 
celor mai presus de fire 
prin Pâine şi Vin. Aş- 
teptând cu întreaga fiin- 
ță veacul ce va să vină. 
Primind Darul şi ofe- 
rind, mai departe din 
darul bunătăţii inimii, 
spre lărgirea undei de 
frumuseţe a trăirii. 


Și da, un gest nobil, cât de mic sau 
de neînsemnat, poate să înlăture 
tristeţea ce copleşeşte o inimă. Mă- 
car pentru o clipă. Pentru acea clipă 
care poate să însemne, uneori, totul. 


Un mic grăunte de bunătate, de lu- 
mină se poate înrădăcina în inimă. 
EI poartă frumuseţea şi dă naştere 

unei proaspete nădejdi prin care se 
va birui furtuna. Cu siguranţă. 


Este în puterea noastră să încercăm 
şi apoi să devenim acei oameni pe 
care ne-am dori să-i întâlnim. Oa- 
meni cu suflet frumos, numai buni 
de întâlnit, cu bucurie, pe parcursul 
unei zile, a unei săptămâni sau... 
chiar de-a lungul vieţii. Oameni din- 
tre aceia care au găsit şi care poartă 
grăuntele de lumină. Oameni care îl 
şi dăruiesc. 

SFINŢII 
din pământurile ELVEȚIEI 


Pia biserică ortodoxă din Elveţia a fost ridicată în 
sec. XIX la Geneva de către ruşi. Imigranții din veacul 
următor se vor aşeza în jurul ei, iar astăzi sunt aproxi- 
mativ 60 de parohii ortodoxe cu 150.000 de credincioşi. 
Nu e un număr mare, dar Ortodoxia din Elveţia are rolul 
ei activ în această ţară. La Chambâsy a fost deschis în 
anii '60 ai secolului trecut un Centru ortodox ce ţine de 
Patriarhia Constantinopolului şi care pregăteşte toate 
întrunirile pan-ortodoxe 

din lume. Tot aici este şi 

o şcoală teologică superi- 

oară. 


Începutul cinstirii sfinţi- 
lor elveţieni îl aflăm în 
îndemnul Sf. loan 
Maximovici către 
occidentali de a-și 
căuta sfinţii naţio- 
nali şi a le da cu- 


venita cinstire. L- 
am putea compara cu 
siguranţă cu arhiereii 
primelor veacuri creştine 
pentru puterea cuvântu- 
lui şi a lucrării şi pentru 
viaţa de asceză şi rugăciu- 
ne. Când a venit în Vestul Europei ca mitropolit, după al 
II-lea război mondial, Sf. loan Maximovici a înţeles că 
aceste ţinuturi au fost cândva ortodoxe şi că aici au trăit 
numeroşi sfinţi care au fost uitaţi în timp. Având reşe- 
dinţa la Paris, el s-a dus mai întâi la Catedrala Sf. Denis 
de acolo şi a făcut multă rugăciune la Sf. Denis, primul 
episcop al Parisului, să-l ajute în lucrarea sa. Apoi a în- 
ceput să viziteze toate ţările din Vest şi să-i reaşeze în 
inimile localnicilor pe sfinţii lor naţionali. Pentru aceas- 
ta, Sf. Ioan a cercetat şi a citit multe cărţi. Putem spune 
că nimeni nu a cunoscut mai bine decât el vieţile sfinților 
ortodocşi din Apus din primul mileniu. 


Într-o primă listă cu sfinţi occidențali, întocmită de Sf. 
Ioan, se află şi 4 sfinţi din Elveţia. Întâi, Sf. Clotilda, 
regina francilor şi soţia regelui Clovis, care s-a născut la 
Geneva. Apoi este Sf. Gall, ocrotitorul oraşului cu ace- 
laşi nume. Sf. Fridolin este mai puţin cunoscut, dar 
elveţienii nu l-au uitat, astfel că îl întâlnim pe toate bla- 
zoanele cantonului pe care îl ocroteşte — Glarus. Sf. Co- 
lumban de Luxeuil este întemeietorul vieţii monahale 
din Elveţia. Ne bucurăm să constatăm că nu doar elveţi- 


Bernard le Caro 


enii trecuţi la Ortodoxie îi cinstesc pe aceşti sfinţi, ci şi 
comunităţile ortodocşilor din diaspora care trăiesc aici i- 
au trecut în calendarele lor (ruşi, greci, români). 


Elveţia a cunoscut mai multe evanghelizări: cea por- 
nită de la Roma prin martirii primelor secole; apoi irlan- 
dezii au avut un mare rol în răspândirea credinţei creşti- 
ne în Elveţia, prin Sf. Columban şi Sf. Gall. Cea mai re- 
centă lucrare este cea din sec. XIX-XXI, prin stabilirea 
ortodocșilor răsăriteni. 


Elveţienii ortodocşi îşi 
redescoperă rădăcinile. 
Mănăstirea St. Mauri- 
ce, iniţial centru păgân, a 
fost transformată de 
creştini în biserică şi apoi 
în mănăstire. În aceste 
locuri au fost martirizaţi 
Sf. Mauriţiu şi ostaşii săi 
din legiunea tebană la 
anul 303, întrucât au 
refuzat să jertfească ido- 
lilor. Moaştele lor se păs- 
trează în biserica mănăs- 
tirii, ei fiind prăznuiţi în 
22 septembrie. Putem 
spune că este cel mai 
vechi centru monastic 
din Europa Occidentală, cu o existenţă de peste 1500 de 
ani. Rânduiala a fost preluată din Răsăritul creştin, as- 
tfel că până în sec. X-XI aici s-a făcut rugăciune fără 
oprire, întrucât erau rânduite mai multe cete de monahi 
care se rugau pe rând, cât timp ceilalţi vieţuitori făceau 
ascultări sau se odihneau. 


Prima slujbă a sfinţilor ortodocşi din ţinuturile Elveţiei s 
-a săvârşit în 1983 la Biserica rusă Sf. Varvara din Vevey. 
Părintele de acolo a avut acest gând de a întocmi slujba 
sfinţilor şi a dedicat-o Sf. loan Maximovici. Apoi s-au 
scris vieţile lor, a fost pictată şi o icoană. 


Comunitatea ortodoxă română din Elveţia a dorit să aibă 
aici o mănăstire. Astfel că în 2013, mitropolitul Iosif a 
trimis o maică româncă din Franţa să găsească un loc 
potrivit. Doi ani mai târziu, la poalele Alpilor, a fost fon- 
dată Mănăstirea Acoperământul Maicii Domnu- 
lui, într-o casă transformată pentru acest scop, unde 
acum viețuiesc 8 maici. Icoanele pe care le fac aici maici- 
le îi aduc pe elveţieni mai aproape de sfinţii lor. 

Di 27 iulie 2022, Biserica Ortodoxă a mai câştigat un 
rugător înaintea lui Dumnezeu. 


În anul 1992, Slobodan avea doar 11 ani, când într-o 
noapte, părinţii l-au trezit degrabă. Fiind un copil sensi- 
bil, a înţeles repede că trezirea asta bruscă se datorează 
fricii şi că trebuie să fugă din calea musulmanilor pentru 
a-şi salva vieţile. 


Fuga nu le-a fost uşoară pentru că mergeau atenţi, în 
vârful degetelor, de teamă să nu calce pe o creangă care 
putea trosni sau pe alte obiecte care i-ar fi dat de gol. Le 
era teamă până să şi tuşească. 


Satul era cuprins de o linişte adâncă... nu se auzea decât 
lătratul câinilor, de aceea trebuiau să fie foarte atenţi. Cu 
ajutorul lui Dumnezeu, ajunseseră într-un loc sigur, un- 
de cei care se refugiaseră, ca ei, i-au primit cu braţele 
deschise şi plângând de bucurie. 


S-au aşezat la masă pentru a servi un lapte cald şi a-şi 
mai linişti sufletul, când, deodată, Slobodan şi-a amintit 
că uitase acasă câinele legat. A început să îşi implore pă- 

Copilărie sfântă 


Sfântul SLOBODAN, 


noul mucenic 


rinţii să îl lase să se întoarcă pentru a-l dezlega, dar pă- 
rinţii nu au fost de acord sub niciun chip. Băiatul, însă, 
nu a putut dormi deloc toată noaptea, gândindu-se că e 
vinovat pentru moartea căţelului său. Aşa că dimineaţa, 
părinţii i-au găsit patul... gol. Slobodan plecase pe furiş 
chiar înainte ca toată lumea să se trezească. Sărmanii 
părinţi! Au fugit amândoi după el, gândind că îl vor ajun- 
ge din urmă, dar n-a fost aşa. 


Ce a urmat, e greu de spus în cuvinte... O femeie albane- 
ză din satul natal al copilului îl cunoştea şi, prinzându-l, 1 
-a supus la chinuri inimaginabile, ucigându-l fără milă. 


Trupul lui a fost găsit în iunie 1993, într-o groapă comu- 
nă, iar felul în care a murit i-a cutremurat pe toţi. 


Martiriul lui a devenit un simbol al suferinţei copiilor din 
ultimul război din Bosnia, căci acest copil „a luat viaţă cu 
braţele deschise şi, în acelaşi mod, s-a dus la duşmanii 


NEI) 


săl. 
I.D. 


Fiecare clipă a timpului e dată pentru un anumit lucru al nostru. 
Când facem acel lucru la momentul rânduit lui, atunci putem trăi 
viața noastră după mai-înainte-rânduirea lui Dumnezeu, 


adică în chip plăcut Lui sau sfințit. 


Trebuie să aflăm acordul între momentele timpului 


şi momentele vieții noastre. 


PR. DUMITRU STĂNILOAE 

SINOADELE 

ECUMENICE 


5. Constantinopol 


Dupi cum am văzut în articolele precedente, deşi mari 
Sfinţi ai Bisericii au participat la Sinoadele III şi IV Ecu- 
menice, nici după încheierea acestora lucrurile nu erau 
clare pentru toată lumea şi încă bântuia concepţia ereti- 
că despre Mântuitorul. 


Aşadar, sub patronajul Binecredinciosului Împărat 
Iustinian cel Mare (ctitorul Catedralei Sf. Sofia din 
Constantinopol) a fost convocat un nou sinod, care să 
aşeze şi să lămurească definitiv dogmele Bisericii. Acest 
sinod a avut loc în capitala Imperiului bizantin în anul 
553. Sub cupola Sfintei Sofia s-au strâns întâi în rugă- 
ciune 165 de episcopi, 
sub conducerea Sf. Eu- 
tihie, patriarhul Con- 
stantinopolului. 


Era mare nevoie, întru- 
cât de ceva vreme rela- 
ţiile dintre Răsărit şi 
Apus se stricaseră. 
Împărații greci doreau 
să refacă unitatea Biseri- 
cii clătinată după Calce- 
don prin desprinderea 
ortodocşilor africani | tă 
monofiziţi. Astfel că erau ze vital! ae 
gata să accepte o siluţie 009. 
dogmatică de compro- Ei | ce | 
mis. Însă Roma pe SI LA 
atunci era încă drept- z= * 
slăvitoare, şi nu a accep- 
tat niciun compromis 
legat de problema celor 
două firi ale Mântuitoru- 
lui. Astfel că s-a produs 

o ruptură numită în istorie 
schisma de 40 de ani. În această dispută, singurii care au 
fost intransigenţi până la capăt, stând alături de poziţia 
fără compromisuri a Romei, au fost monahii de la Mă- 
năstirea neadormiţilor (care făceau rugăciune neînceta- 
tă). 


Încet, lucrurile au început să revină la normal în ambele 
părți ale Europei, susţinătorii Ortodoxiei având o lucrare 
puternică. Dar era nevoie şi de o hotărâre cu autoritate 
de sinod, pentru ca nimeni să nu mai poată schimba cre- 
dinţa cea dreaptă. 


Iustinian şi-a dorit mult această clarificare. Sfinţii Pă- 
rinţi prezenţi la Constantinopol au hotărât că cei care se 


A Pietei PPR 


Iustinian cel Mare și sfetnicii săi, 
mozaic din Bazilica San Vitale, Ravenna, sec. VI 


vor ridica împotriva deciziilor luate de înaintaşii lor, la 
primele patru sinoade ecumenice, vor fi declaraţi 
anatema. Această hotărâre a fost aprobată şi de episco- 
pul Romei. 


Dintre problemele care au fost clarificate la Sinodul V 
Ecumenic, ne vom opri asupra uneia care încă nedumi- 
reşte pe mulţi creştini: cea a apocatastazei. După cum 
Ştim din învăţătura Bisericii, apocatastaza este o erezie 
conform căreia creaţia căzută în păcat va fi restaurată 
(restabilită) la starea iniţială de creaţie fără păcat, adică 
susţine mântuirea finală a tuturor făpturilor căzute. 
Această idee fusese preluată din filosofia greacă şi întâl- 
nită în scrierile lui 
Origen, un mare teo- 
log al Bisericii din 
sec. III. 


Sf. Părinţi din secole- 
le care au urmat au 
arătat că această idee 
de mântuire universa- 
lă înseamnă nega- 
rea libertăţii uma- 
ne, căci orice fac oa- 
menii în această via- 
ţă, până la urmă nu 
va mai conta, de vre- 
me ce cu toţii vom fi 
mântuiţi, inclusiv 
diavolii. 
Dincolo de toate spe- 
culaţiile filosofice de 
până atunci, Sinodul 
al V-lea a atras aten- 
ţie în mod deosebit 
asupra faptului că nu 
filosofia și argumentarea sunt cele care 
aşază credinţa, ci viaţa trăită întru sme- 
renie. 


Așadar, fără să aducă noutăţi în ce priveşte credinţa, 
Sinodul V este cel care întăreşte dogmele deja date la 
Sinoadele de până atunci şi aşază cugetarea teologică 
sub semnul vieţuirii în Hristos, ca o condiţie obligatorie 
a unei teologii în Dumnezeu. 


Sfinţii de la Sinodul V sunt prăznuiţi în 25 iulie. 

MAICA DOMNULUI 
„Adăpostitoarea” 


A 

IL anul 1922 toată Asia Mică a trecut prin foc, iar lacri- 
mile s-au împletit cu strigătele. Grecii care locuiseră acel 
teritoriu de mii de ani erau alungaţi de armata turcă. Și- 
au găsit refugiu în ţara-mamă peste un milion de oa- 
meni, iar alte câteva zeci de mii au pierit ucişi sau în gre- 
ul drumului. Smirna, cel mai prosper şi cosmopolit port 
al Levantului, a fost distrusă de incendiile provocate de 
otomani. 


În greul cel mare al refugiului, grecii micrasieni (căci aşa 
se numesc grecii plecaţi din Asia Mică) au fost însoţiţi de 
una dintre cele mai de preţ odoare ale lor: icoana Maicii 
Domnului Episkepsis, „Adăpostitoarea” sau „Adăpostirea 
celor necăjiţi”. Era printre puţinele scăpate cu greu în 
fuga lor spre Grecia. Şi nu puţini au fost cei care, din 
convoiul de refugiaţi, i-au simţit ajutorul în acel drum al 
celor fără de adăpost. 


Icoana este o capodoperă mai puţin obişnuită a artei bi- 
zantine târzii şi aceasta pentru că este realizată pe lemn, 
în tehnica mozaicului, bucăţile de sticlă îmbinându-se cu 
cele de aur şi argint. Are peste un metru înălțime şi a fost 
realizată la sfârşitul secolului al XIII-lea, când Asia Mică 
era deja sub stăpânire otomană. Denumirea „Episkepsis” 
apare chiar în icoană, deasupra umărului Preacuratei, 

Icoane 


arătând clar că a fost destinată celor fără adăpost, care 

sufereau din cauza războaielor. De-a lungul timpului s- 
au consemnat numeroase minuni şi tocmai de aceea în 
1922 grecii au ţinut să o ia cu ei în bejanie. 


Din păcate, în Grecia nu şi-a găsit loc în nicio biserică, 
fiind luată în custodie de Muzeul de artă bizantină din 
Atena, unde se află până în ziua de azi. 


Biserica ce a adăpostit-o până atunci se află în Triglia, 
undeva în nordul Turciei (în fosta provincie Bitinia), 
icoana fiind scoasă de mai multe ori de-a lungul timpului 
în procesiune. Azi, mitropolia Bursei (Prusa din vechi- 
me) a redobândit locul unde se află ruinele acelei bise- 
rici, urmând să o refacă în timp. 


Icoana „Adăpostitoarea” nu este doar un testament al 
artei bizantine, ci şi o păstrătoare a istoriei unui popor 
fără adăpost, dizlocat din locurile de baştină. Ca şi cei 
care au purtat-o peste mare, icoana este brăzdată de lovi- 
turi, fără ramă, dar plină de lumină şi nădejde. 


Maica Domnului Adăpostitoarea, roagă-te pentru toţi cei 
fără de adăpost! 


Când veți curăța sufletele voastre, atunci vor străluci şi se vor împăr- 

tăşi de prezenţa lui Dumnezeu şi de dumnezeiasca şi cereasca Sa stră- 

lucire. Atunci, sufletele vor fi ca nişte oglinzi curate, receptive la lumi- 
na dumnezeiască şi vor putea primi şi ele strălucire. 


SF. DIONISIE AREOPAGITUL 


